**Zmluva o Dielo**

uzatvorená v súlade s ustanovením §536 a nasl. zákona č. 513/1991 Zb. (Obchodného zákonníka) v znení neskorších predpisov a na základe výsledku verejného obstarávania podľa § 9 ods. 9  a nasl. zák. č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

***Článok I.***

***Zmluvné strany***

**Objednávateľ:**

|  |  |  |
| --- | --- | --- |
| Názov verejného obstarávateľa | Obec Sačurov |  |
| Sídlo | Obecný úrad Sačurov, Osloboditeľov 385, 094 13 Sačurov |  |
| Štatutárny orgán | Peter Barát, starosta obce |  |
| IČO | 00332810 |  |
| DIČ | 2020527377 |  |
| Bankové spojenie | VÚB, a.s. |  |
| Číslo účtu | 4251820001/5600 |  |
| Tel. | 057/4497277, 057/4881250 |  |
| e-mail | ocu.sacurov.starosta@gmail.com |  |
| www | http://www.sacurov.sk/ |  |

a

**Zhotoviteľ:**

Obchodné meno:

Sídlo:

Zapísaný:

Zastúpený:

Oprávnený rokovať:

vo veciach zmluvných:

vo veciach technických:

IČO:

DIČ:

IČ DPH:

Bankové spojenie:

Číslo účtu:

Tel. :

e-mail :

***Článok II.***

***Predmet zmluvy***

1. Zhotoviteľ sa zaväzuje, že pre objednávateľa vypracuje svetelno-technické meranie po realizácii rekonštrukcie a modernizácie verejného osvetlenia v  obci Sačurov na 276 svetelných bodov. Svetelno-technické meranie sa skladá z merania osvetlenia a spracovania protokolu z merania.
2. Zhotoviteľ sa zaväzuje zhotoviť dielo v súlade s požiadavkami objednávateľa a výzvy Ministerstva hospodárstva Slovenskej republiky, s Príručkou pre žiadateľa a v súlade s usmerneniami Ministerstva hospodárstva Slovenskej republiky.
3. Objednávateľ sa zaväzuje dokončené dielo prevziať a za jeho zhotovenie zaplatiť zhotoviteľovi dojednanú cenu podľa článku V. tejto zmluvy.
4. Zhotoviteľ je oprávnený poveriť vykonaním diela aj inú osobu, pričom zodpovedá za dielo tak, akoby ho vykonával sám.
5. Rekonštrukcia a modernizácia verejného osvetlenia sa realizovala v rámci Operačného programu Konkurencieschopnosť a hospodársky rast, Prioritná os 2 Energetika, Opatrenie 2.2 Budovanie a modernizácia verejného osvetlenia pre mestá a obce a poskytovanie poradenstva v oblasti energetiky, spolufinancovaného Európskym fondom regionálneho rozvoja, kód výzvy: KaHR-22VS-1501.
6. STM je potrebné vykonať minimálne v tomto rozsahu:

* Identifikácia predmetu merania a účastníkov merania
* Lokalizácia meraného úseku
* Údaje o svietidlách a svetelných zdrojoch
* Rekapitulácia požiadaviek ST parametrov podľa pozemných komunikácií STN EN13 201-2
* Výsledky merania jasu a osvetlenosti
* Výsledky merania farebného podania a náhradnej teploty chromatickosti
* Informácia o použitých meracích prístrojoch a zariadeniach
* Návrhy, resp. odporúčania na úpravu sústavy, resp. jednotlivých svetelných bodov, v prípade nenaplnenia svetelno-technických parametrov
* Dátum, miesto, podpis a pečiatka spracovateľa svetelno-technického merania – odborne spôsobilej osoby

***Článok III.***

***Termín a miesto plnenia***

1. Táto zmluva sa uzatvára na dobu určitú. Zhotoviteľ je povinný zhotoviť a dodať dielo  
   objednávateľovi v termíne najneskôr do 3 mesiacov od písomnej výzvy objednávateľa.
2. Miesto dodania je sídlo objednávateľa : Obec Sačurov.

***Článok IV.***

***Cena***

1. Cena za plnenie predmetu zmluvy je stanovená na základe dohody zmluvných strán nasledovne:

|  |  |  |  |  |  |
| --- | --- | --- | --- | --- | --- |
| **Názov položky** | **Cena za svetelný bod**  **(V Eur bez DPH)** | **Počet svetelných bodov** | **Cena celkom**  **(V Eur bez DPH)** | **DPH 20%** | **Cena celkom**  **(V Eur s DPH)** |
| Svetelno-technické meranie |  | 276 |  |  |  |

***Článok V.***

***Platobné podmienky***

1. Úhrada ceny za dielo podľa článku IV. tejto zmluvy bude realizovaná na základe  
   faktúry.
2. Objednávateľ a zhotoviteľ sa dohodli, že na nedodané a nevyfakturované plnenia vyplývajúce z tejto zmluvy môže objednávateľ zhotoviteľovi poskytnúť **preddavkovú (zálohovú)** platbu na základe zálohovej faktúry v zmysle pravidiel stanovených Ministerstvom Hospodárstva v rámci Operačného programu Konkurencieschopnosť a hospodársky rast, Prioritná os 2 Energetika, Opatrenie 2.2 Budovanie a modernizácia verejného osvetlenia pre mestá a obce a poskytovanie poradenstva v oblasti energetiky, spolufinancovaného Európskym fondom regionálneho rozvoja, kód výzvy: KaHR-22VS-1501, Uvedeným ustanovením nie je dotknutý zmluvný termín plnenia podľa článku III. tejto zmluvy Termín a miesto plnenia.
3. Zhotoviteľ zabezpečí, aby ním vystavená faktúra obsahovala všetky potrebné náležitosti účtovného dokladu. Lehota splatnosti faktúry je 14 dní odo dňa jej doručenia objednávateľovi.Objednávateľ si vyhradzuje právo vrátiť faktúru, ktorá nebude obsahovať požadované náležitosti. Vrátením faktúry sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
4. Cena uvedená v článku V pokrýva celý zmluvný záväzok a všetky náležitosti a veci nevyhnuté na riadne vykonanie a odovzdanie predmetu zmluvy a ktoré umožnia objednávateľovi riadne nakladanie s odovzdaným predmetom zmluvy.

***Článok VI.***

***Platobné podmienky***

1. V prípade nedodržania termínu splatnosti faktúry je zhotoviteľ oprávnený účtovať objednávateľovi úrok z omeškania vo výške 0,05% z dlžnej čiastky, a to za každý deň omeškania.
2. V prípade nedodržania termínu plnenia podľa článku III bod 1. tejto zmluvy je objednávateľ oprávnený uplatniť si zmluvnú pokutu vo výške 0,05% z ceny diela, a to za každý deň omeškania.

***Článok VII.***

***Ostatné dojednania***

1. Objednávateľ a zhotoviteľ sa zaväzujú, že obchodné a technické informácie, ktoré si navzájom poskytli, nepoužijú pre iné účely, ako pre plnenie podmienok tejto zmluvy.
2. Zhotoviteľ bude pri plnení predmetu tejto zmluvy postupovať s odbornou starostlivosťou  
   Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, zápismi a dohodami oprávnených pracovníkov zmluvných strán a tiež rozhodnutiami a vyjadreniami dotknutých orgánov štátnej správy a samosprávy.
3. Zhotoviteľ je povinný v prípade potreby predložiť aj elektronickú verziu dokumentov požadovaných zo strany objednávateľa.
4. Zhotoviteľ je povinný strpieť výkon kontroly/auditu/overovania súvisiaceho s dodávanými  
   službami kedykoľvek počas platnosti a účinnosti Zmluvy o poskytnutí NFP, a to oprávnenými osobami v zmysle článku 12 Všeobecných zmluvných podmienok k Zmluve o poskytnutí NFP a poskytnutí všetku potrebnú súčinnosť.
5. O odovzdaní diela bude spísaný preberací protokol v dvoch vyhotoveniach ktorý podpíšu oprávnení zástupcovia oboch zmluvných strán, pričom každá zo zmluvných strán obdrží po jednom vyhotovení.
6. Zmluvné strany sú oprávnené odstúpiť od zmluvy, ak jedna zo zmluvných strán podstatným spôsobom porušuje zmluvné alebo zákonné povinnosti. Za podstatné porušenie povinností sa považuje najmä nesplnenie dohodnutých termínov, cenových a platobných podmienok cieľa a obsahu predmetu zmluvy.

***Článok VI.***

***Záverečné ustanovenia***

1. Práva a povinnosti oboch zmluvných strán, pokiaľ nie sú stanovené zmluvou, sa riadia príslušnými ustanoveniami Obchodného zákonníka a ďalšími súvisiacimi predpismi.
2. Zhotoviteľ je povinný strpieť výkon kontroly/auditu súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti Zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:

* Poskytovateľ a ním poverené osoby,
* Útvar následnej finančnej kontroly a nimi poverené osoby;
* Najvyšší kontrolný úrad SR, príslušná Správa finančnej kontroly, Certifikačný  
  orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* Splnomocnení zástupcovia Európskej Komisie a Európskeho dvora audítorov,
* Osoby prizvané orgánmi uvedenými vyššie súlade s príslušnými  
   právnymi predpismi SR a EÚ.

1. Vlastnícke právo zo zhotoviteľa na objednávateľa prechádza úplným zaplatením ceny Diela.
2. Práva a povinnosti vyplývajúce z tejto Zmluvy prechádzajú aj na právnych nástupcov zmluvných strán.
3. Meniť alebo doplňovať text tejto Zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
4. Obidve zmluvné strany sa zaväzujú ohlásiť všetky zmeny údajov dôležitých pre bezproblémové plnenie Zmluvy, druhej zmluvnej strane.
5. Táto zmluva je vyhotovená v 2 vyhotoveniach, z ktorých po jej podpise zhotoviteľ obdrží jedno vyhotovenie a objednávateľ jedno vyhotovenie.
6. Zmluvné strany vlastnoručnými podpismi svojich zástupcov potvrdzujú, že Zmluvu uzavreli slobodne a vážne, jej obsah je určitý a zrozumiteľný, pričom nebola podpísaná v tiesni alebo za nápadne nevýhodných podmienok.
7. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.

Za objednávateľa : Za zhotoviteľa :

V Sačurove dňa ........................ V ....................... dňa .......................

..................................................... ..........................................................

Peter Barát

starosta obce